Lav et referat af nedenstående tekst:

Tekst:
En ung nordjysk mand blev tirsdag idømt en lang fængselsstraf i Retten i Aarhus. Manden blev i første omgang grebet ved lidt af en tilfældighed. Politiet fik øje på den dømte og flere andre på en parkeringsplads ved et supermarked i Nørresundby og valgte at følge efter den 20-årige, eftersom hans adfærd virkede mistænkelig. En smule vest for Aarhus slog politiet så til og standsede manden. Og deres formodning blev ingenlunde gjort til skamme. Rygsæk fuld af narko Det var nemlig noget af et fund, som politiet gjorde sig i en rygsæk, som lå i bilen. Da rygsækken blev åbnet, kunne politiet nemlig konstatere, at den 20-årige var i besiddelse af store mængder kokain. Faktisk dét der skulle vise sig at være hele tre kilo. - Jeg er tilfreds med, at retten har idømt ham en lang fængselsstraf for narkotikabesiddelse. Det sender et signal om, at narkokriminalitet tages meget alvorligt af myndighederne, siger anklager ved National enhed for Særlig Kriminalitet (NSK), Jhin Lee. Manden tilstod selv i retten, at kokainen var hans, og det blev kvitteret med seks års ubetinget fængsel for ulovligheden.

Referat:
Den 20-årige mand er idømt seks års ubetinget fængsel.